Diari Oficial de la Generalitat Valenciana


Sumari del DOGV 7423, del 15-12-2014 (2014/11626)

RESOLUCIÓ d'11 de desembre de 2014, de la directora general de Cultura, per la qual es resol la convocatòria d'ajudes per a museus, col·leccions museogràfiques permanents reconegudes i béns mobles de la Comunitat Valenciana d'acord amb l'Orde 72/2014, de 26 d'agost.
--------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7423

Data del DOGV
:   15-12-2014

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2014/11595


Data del document
:   11-12-2014

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * ajuda pública

RESOLUCIÓ d'11 de desembre de 2014, de la directora general de Cultura, per la qual es resol la convocatòria d'ajudes per a museus, col·leccions museogràfiques permanents reconegudes i béns mobles de la Comunitat Valenciana d'acord amb l'Orde 72/2014, de 26 d'agost. [2014/11087]  
Per Orde 72/2014, de 26 d'agost, de la Conselleria d'Educació, Cultura i Esport (DOCV 7349, 19.08.2014), es van convocar ajudes per a museus, col·leccions museogràfiques permanents reconeguts i béns mobles de la Comunitat Valenciana.  
Finalitzat el terme de presentació de sol·licituds, de conformitat amb el que preveu la base tercera de l'annex I de l'esmentada orde, així com l'article 71 de la Llei 30/1992, de 26 de novembre, modificada per la Llei 4/1999, de 13 de gener, de Règim Jurídic de les Administracions Públiques i del Procediment Administratiu Comú, es van efectuar els oportuns requeriments per a l'esmena de les sol·licituds presentades i aportació dels documents que preceptivament havien d'acompanyar-les.  
  
Transcorregut el termini atorgat per a l'esmena, es va constituir la Comissió Tècnica Avaluadora, segons establix la base sexta de l'annex I de l'orde, i a la vista del seu informe, la Subdirecció General de Patrimoni Cultural i Museus ha elevat a esta direcció general la proposta corresponent, segons la qual resolc:  
  
Primer  
Concedir les ajudes per a museus, col·leccions museogràfiques permanents i béns mobles de la Comunitat Valenciana als sol·licitants que apareixen en l'annex I d'esta resolució, amb la quantia que s'hi especifica. L'import total de les referides ajudes és de 140.000 euros, que serà satisfet amb càrrec a la línia T4478000 del programa 34.61.44.757.31.2 del pressupost de la Generalitat de 2014.  
  
Segon  
Denegar les ajudes que es relacionen en l'annex II pels motius i amb els fonaments que s'exposen en cada cas.  
  
Tercer  
Donar publicitat a les subvencions concedides en compliment de l'article 18.1 de la Llei 38/2003, de 17 de novembre, General de Subvencions.  
  
Quart  
Esta convocatòria no necessita la notificació a la Comissió Europea per no reunir tots els requisits de l'article 107.1 del Tractat de Funcionament de la Unió Europea, atés que estes s'acullen al règim de minimis i pel seu import no suposen falsejament de la competència que afecte els intercanvis comercials entre estats membres segons l'article 3 del Reglament (UE) número 1407/2013, de la Comissió, de 18 de desembre de 2013. Tot això de conformitat amb l'article 3.3 del Decret 147/2007, del Consell pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques (DOCV 5596, 11.09.2007).  
  
L'ajuda davall este concepte de minimis concedida a qualsevol entitat beneficiària no podrà excedir 200.000 euros en un període de tres exercicis fiscals.  
  
Quint  
L'incompliment dels fins de la subvenció i els supòsits previstos en la base onze donaran lloc a la revocació de la resolució, i serà exigible el seu reintegrament en cas de no efectuar-se voluntàriament pel beneficiari i sense perjuí de les altres responsabilitats a què donara lloc este incompliment.  
De conformitat amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu, i 10, 14 i 46 de la Llei reguladora de la jurisdicció contenciosa administrativa, contra esta resolució, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant dels òrgans que s'indiquen a continuació:  
  
a) El recurs de reposició, haurà d'interposar-se davant de la consellera d'Educació, Cultura i Esport en el termini d'un mes a comptar de l'endemà de la seua publicació.  
b) El recurs contenciós administratiu, haurà de plantejar-se davant de la Sala Contenciosa administrativa del Tribunal Superior de Justícia de la Comunitat Valenciana, en el termini de dos mesos a comptar de l'endemà de la seua publicació.  
  
València, 11 de desembre de 2014.- La directora general de Cultura: Marta Alonso Rodríguez.